„На основу члана 32. став 2. Закона о правима бораца, војних инвалида, цивилних инвалида рата и члановима њихових породица („Службени гласник РС“ бр. 18/2020), члана 32. Закона о локалној самоуправи („Сл. гласник РС“, бр.129/2007 и 83/2014 - др. Закон, 101/2016 – др.. закон и 47/2018, 111/2021) и члана 4. Одлуке о утврђивању права корисника борачких легитимација са територије општине Горњи Милановац („Службени гласник општине Горњи Милановац" бр. 9/2024)

ЈКП „ГОРЊИ МИЛАНОВАЦ“

упућује

јавни позив

ради умањења цена комуналних услуга корисницима који су имаоци борачких легитимација за 2026. годину

Попуст на комуналне услуге ЈКП „Горњи Милановац“ (субвенционисање цене услуге у износу од 10% за утрошак воде и канализације, односно одвоз смећа) остварује се на основу годишњег јавног позива за утврђивање лица која остварују право на овај попуст за период (01.01-31.12.2026.године).

Право на попуст остварују корисници борачке легитимације са пребивалиштем на територији општине Горњи Милановац, који имају закључен уговор са ЈКП „Горњи Милановац“ о обезбеђивању комуналних услуга одвожења отпада, односно услуга воде и канализације.

Изузетно, право се може признати и члану породице корисника борачке легитимације на кога гласи уговор са ЈКП Горњи Милановац о обезбеђивању комуналних услуга одвожења отпада, односно услуга воде и канализације уколико са корисником борачке легитимације живи у заједничком домаћинству за које је закључен уговор о пружању услуга.

Рок за подношење пријаве за умањење цене комуналних услуга је 31.08.2025.године.

Пријаве се подносе лично у службеним просторијама-писарница ЈКП „Горњи Милановац“, Улица војводе Живојина Мишића број 23, Горњи Милановац, радним данима у времену од 07:00-15:00 сати.

 ЈКП „ГОРЊИ МИЛАНОВАЦ“